🌿 Tuinmaak in Suid Afrika
Wag nog 'n bietjie...
Ek het nog nie 'n nuwe tuin nie...
Dit is nou 18 maande sedert ons uit Gauteng Natal toe verhuis het waar ons tydelik by my dogter in Ballito woon (totdat ons kan besluit of ons hier wil posvat of nie) en ek het tot dusver nog nie veel met my hande in die aarde gevroetel nie, behalwe om 'n paar steggies vetplante te leen, steel en persent te kry nie. Potjies kan ek darem saam met my vat wanneer ons trek (hopelik binnekort!), aangesien ons tog besluit het om ons hier op hierdie pragtige Noordkus te vestig.
'n ry Koorsbome met ons straat af - Fever Tree (Vachellia xanthophloea)
En alles is vreemd vir my - die voëls, die plante, die blomme en die bome-sonder-name. Tog herken ek baie bekendes wat ek al telkemale in my Gauteng-tuin probeer groei het, sonder sukses, soos die Koorsboom (Fever tree), Strelitzia nicolai en Strelitzia reginae en die Natal fig (Ficus natalensis). Van gras is daar geen sprake hier nie - die grasperke is kol-kol kalerig en glad nie weelderig soos Gauteng se kikuyu gras nie, wat hier heeltemal verbode is, want omtrent alles wat hier groei of geplant word is inheems.
Nou wat doen ek dan heeldag, hoor ek jou vra? Soggens word ek gegroet deur 'n pragtige uitsig oor die see. Na ek gebad en aangetrek het, is dit tyd vir ontbyt of middag-ete by een van die talle wonderlike restaurante hier in Ballito, 'n paar nodige inkopies by Woollies of die Spar en dan terug huis toe.
Op 'n hittige somers-dag (en in die winter!) is dit heerlik om in of langs die swembad te ontspan en dan bietjie later binnenshuis by die lugverfrisser met 'n spannende boek. Ek het by die biblioteek aangesluit en is vinnig besig om hulle Afrikaanse seksie heeltemal deur te lees!
'n Gunsteling plekkie vir 'n heerlike ete en iets koels om te drink is die Salt Rock Hotel met sy pragtige tuine en uitsig oor die see. Hier kan ek vir ure rondstap en na al die verskillende soorte plante kyk en navraag doen by die tuinier wat altyd daar êrens rond besig is.
En so twee of drie maal 'n week stap ek en my man op die strand of die promenade saam met ons hondjie Jacko
Posted by Maree Clarkson at 13:09 2 comments:
Labels: 18 maande, ballito, ek het nog nie 'n nuwe tuin nie, flip flops, noordkus, wag 'n bietjie
'n Vroeë wintersoggend in die tuin
Tuinmaak is terapie
Tuinmaak is my soort terapie. Vir my is die tuin 'n liefdeslied en ek glo, as jy altyd leeftyd gelukkig wil wees, moet jy `n tuinier wees. Dis waar lewe begin, dis waar niemand jou kritiseer as jy 'n fout maak nie. Kappertjies sal nie kla as jy hulle langs Krismisrose plant nie en die insekte sal hul dank bewys deur gereeld jou blomme te besoek en te bestuif, verniet, sonder dat hulle enige beloning verwag. En 'n ekstra beloning is vuil hande, hande vol grond en modder, want die lewe is te kort om skoon vingernaels te hê!
Posted by Maree Clarkson at 04:35 No comments:
Labels: liefdeslied, terapie, tuinier, tuinmaak
Posted by Maree Clarkson at 04:26 No comments:
Labels: bosduif, daar is nuwe lewe in die tuin, eiers, fiskaal, janfiskaal, janfrederik, laksman, lyster, mynah, somer, tuin, voëls
Baie mense hou glad nie van hierdie voëltjie in hul tuine nie. Dit is wel so dat janfiskaal af en toe ander kleiner voëlspesies, soos lemoenduifies en mossies, jaag en vang. Die prooi word blitsig van agter af ingevlieg en agter die kop doodgebyt.